cyanic-selkie/wikianc huggingface dataset:
जुलिया गोल्दानी तेलिस
प्रारम्भिक जीवन
तेलिसले स्कूल अफ अमेरिकन ब्याले र ब्याले एकेडेमी इस्टमा प्रशिक्षण लिएकी थिइन् र उनी पछि विभिन्न ब्याले प्रदर्शनमा देखा परेकी थिइन्। १५ वर्षको उमेरमा उनको कम्मरमा देखिएको विभिन्न समस्याका कारण एक वर्षको लागि ब्याले अभ्यास गर्नबाट रोक्न बाध्य बनाएको थियो। पछि, मानसिक चिन्ताबाट बच्नका लागि उनले नाटकमा संलग्न हुने निर्णय गरेकी थिइन्।
करियर
'बनहेड्स' बाहेक, सन् २०१२ मा, तेलिसले अमेरिकी पप जोडी न्याट र एलेक्स उल्फको "ग्रेटेस्ट प्राइज" नामक साङ्गितीक भिडियोमा पनि देखा परेकी थिइन्।
उनले १० जनवरी २०१४ मा, प्रसारण गरिएको 'ब्लु ब्लड्स'को "द बुगिम्यान" नामक अङ्कमा पनि अतिथिको भूमिका निर्वाह गरेकी थिइन्।
तेलिसले, ह्विट्नीको रूपमा सोटाइमको नाटकीय शृङ्खला 'द अफेयर'मा पनि अभिनय गरेकी थिइन्।
अक्टोबर २०१९ मा, उनले स्टार्जको शृङ्खला 'द गर्लफ्रेन्ड एक्सपिरियन्स'मा आइरिसको रूपमा अभिनय गर्ने घोषणा गरिएको थियो।
कालिकट अन्तर्राष्ट्रिय विमानस्थल
कालिकट अन्तर्राष्ट्रिय विमानस्थल भारतको केरल राज्यमा रहेको मल्लप्पुरमको करिपुर नामक स्थानमा अवस्थित एउटा अन्तर्राष्ट्रिय विमानस्थल हो। यो विमानस्थलले दक्षिण मालबार क्षेत्रमा रहेको मल्लप्पुरम, पालक्कड, वायनाड र कोझिकोडका मानिसहरूलाई सेवा दिइरहेको छ। यो विमानस्थलको उद्घाटन सन् १९८८ अप्रिल १३ मा भएको थियो।  एअर इन्डिया एक्सप्रेसको केन्द्रीय विमानस्थलको रूपमा सेवा गर्दै आएको यो विमानस्थलले केरलबाट हज तीर्थयात्राको लागि मदिना र जेद्दासम्म सेवा दिने गरेको छ। यात्रु आवतजावतको हिसाबले यो भारतको ११औँ व्यस्त विमानस्थल हो। यो केरल राज्यमा रहेको कोची र तिरुवनन्तपुरम‎ विमानस्थलपछि तेस्रो व्यस्त विमानस्थल हो। यो विमानस्थललाई सन् २००६ फेब्रुअरी २ मा अन्तर्राष्ट्रिय विमानस्थलको रूपमा स्तर उन्नति गरिएको थियो।
तेस्रो विश्वयुद्ध
सौन्य अभ्यासहरू तथा तनाव
२०१७:मे महिनाकै पहिलो हप्तामा नेटोले इस्टोनियामा अहिले सम्मै ठुलो सैन्य अभ्यास गर्यो। यो सैन्य अभ्यासको एक मात्र उद्धेश्य रसियन राष्ट्रपति भ्लादिमिर पुटिनको महत्त्वकांक्षालाई जवाफ दिनु मात्र थियो । रसिया चुप बसेन, मेडिटेरानियन समुन्द्रमा चीनसंग मिलेर सैन्य अभ्यास गर्यो जुन अमेरिका सहित नेटोलाई जोडदार जवाफ थियो।
युक्रेनपछी पुटिनको आँखामा बाल्टिक क्षेत्रका देशहरू परेको अनुमान गरिएको छ। गत महिना लाटभियाले रसियन पनडुब्बी (सबम्यारिन)लाई आफ्नो समुन्द्रमा भेटेको जनाएको थियो भने फिनल्यान्डले आफ्नो क्षेत्रमा अज्ञात सबम्यारिनमाथि आक्रमण गर्नु परेको सुचना दिएको थियो। यसकै आधारमा पनि अमेरिका रसियाप्रति सशंकित छ।
अमेरिका र चिन सम्बन्ध
अमेरिका र चीनको ‘साउथ चाइन सि’ का विषयमा चरम विवाद, युरोपियन युनियन सहित अमेरिकाको रसिया विरुद्ध गोलबन्दी र चीन र रसियाको बाक्लिदो सम्बन्धका संकेतहरु प्रिय छैनन्। त्यसमाथि एक अर्कालाई देखाउन र तर्साउन शुरु गरिएका सैन्य अभ्यासहरु होश उडाउने किसिमका छन्।
अमेरिका र चिनियाँ सम्वन्ध पनि निकै तनावपुर्ण छ। ‘साउथ चाइना सि’को विषयमा दूई देशहरूको कुरो कतै मिल्दैन् भने बीचको बाटो पनि सहज देखिन्न। प्राय कुटिनैतिक बोली बोल्न रुचाउने चीनको पछिल्लो स्वरहरु निकै आक्रमक हुँदै गएका छन्। सरकार नियन्त्रित पत्रिका द ग्लोवल टाइम्स लेख्छ-‘साउथ चाइना सिमा चीनले गरिरहेका निर्माण रोक्नु पर्ने मागबाट अमेरिका पछि हट्दैन् भने युद्ध निश्चित छ।’अमेरिकाका खबरपति जर्ज सोरोसले केही हप्ता अघि विश्व बैङ्कको एक कार्यक्रममा सनसनीपुर्ण टिप्पणी गरे। उनले भनेका थिए-संसार तेस्रो विश्व युद्धको नजिक छ। उनको विश्लेषण थियो-चीन रसियासंग राजनीतिक र सामरिक रूपमा मिलेर तेस्रो विश्व युद्धको शुरुवात गर्न सक्दछ। निर्यातमा आधारित अर्थतन्त्रलाई आन्तरिक मागका आधारमा चल्ने पद्धतिमा ढाल्न संघर्ष गरिरहेको चीनलाई देश ‘एक ढिक्कामा’ राख्न युद्ध जरुरी भएको उनको तर्क थियो।
भविष्यवाणी
विश्वका महान इतिहास विद्हरूले कुनै पनि समयमा विश्वमा पुनः तेस्रो विश्वयुद्ध हुन सक्ने भविष्यवाणी गर्ने गर्दछ।
संसारका मुख्य शक्तिहरु ध्रुविकृत हुँदै जाँदा यसले युद्धको खतरालाई टार्ने नमिल्ने हदसम्मै पुर्याइदिएको त होइन भन्ने आशंकाहरूले जबरजस्त ठाउँ पाएका हुन्। प्रतिष्ठित तथा चर्चित सैन्य विश्लेषक जोन स्किनडलरले ट्विट गरे-‘एक उच्च नेटो अधिकारीले मलाई आज भने-यही गर्मीको मौसस(समर)मा संभवतमा हामी युद्धमा हुनेछौ। हामी भाग्यमानी रहे आणविक युद्ध नहुन सक्छ ।’ उनी अमेरिकी युद्ध कलेजका पुर्व लेक्चर समेत हुन्।
टेलिया सायर
टेलिया शायर  (जन्म: २५ अप्रिल १९४६)  एक अमेरिकन चलचित्र अभिनेत्री हुन्।
रसखान
रसखान एक कृष्ण भक्त मुस्लिम कवि हुन । हिन्दीका कृष्ण भक्त तथा रीतिकालीन रीतिमुक्त कविहरूमा रसखान को अत्यन्त महत्त्वपूर्ण स्थान रहेको छ । रसखानलाई 'रसको खान (खानी)' भनिएको छ । उनको काव्यमा भक्ति, शृंगार रस दुई नै प्रधानताले मिल्छन रसखान कृष्ण भक्त थिए अतः उनी सगुण र निर्गुण निराकार रूप दुई मा नै श्रद्धा राख्द थिए । रसखानको सगुण कृष्ण त्यो सब लीला गर्छन जो कृष्ण लीलामा प्रचलित छन्  जस्तै:- बाललीला, रासलीला, फागलीला, कुञ्जलीला आदि। उनले आफ्नो काव्यमा उपरोक्त सबै लीला समाबेस गरेका छन । उनको समाधी भारतको  मथुरामा छ ।
क्यूआर कोड
क्यूआर कोड (विस्तृत रूपमा क्विक रेस्पोन्स कोड) एक प्रकारको म्याट्रिक्स बारकोड हो । यसलाई जापानको सवारी साधन निर्माण गर्ने कम्पनी डेन्सो वेभले सन् १९९४ मा आविष्कार गरेको थियो । बारकोड मेसिनले पढ्न सक्ने जानकारी हो, जसमा सामानको बारेमा जानकारी हुने गर्दछ। व्यवहारमा, क्यूआर कोडहरूले प्राय: वेबसाइट वा एपको लोकेटर, पहिचानकर्ता वा ट्र्याकरको डेटा समावेश गर्दछ। क्यूआर कोडले डेटा कुशलतापूर्वक भण्डारण गर्न चार मानकीकृत एन्कोडिङ मोडहरू (संख्यात्मक, अल्फान्यूमेरिक, बाइट/बाइनरी, र कान्जी) प्रयोग गर्दछ।
टेड्रोस एड्हानोम
'''डा. टेड्रोस एड्हानोम गेहब्रेयसस (Tedros Adhanom Ghebreyesus''' ( Ge'ez : ቴዎድሮስ አድሓኖም ገብረኢየሱስ; जन्म ३ मार्च १९६५ ) एक इथियोपियाली जीवविज्ञानी, सार्वजनिक स्वास्थ्य शोधकर्ता हुन् र सन् २०१७ देखि विश्व स्वास्थ्य सङ्गठन को महा-निर्देशकको रुपमा सेवारत छन्।  टेड्रस पहिलो गैर-चिकित्सक र भूमिकामा पहिलो अफ्रिकी हुन्; उनलाई अफ्रिकी सङ्घले समर्थन गर्यो। उनी इथियोपिया सरकारमा दुई उच्च-पदमा : २००५ देखि २०१२ सम्म स्वास्थ्य मन्त्री र २०१२ देखि २०१६ सम्मका विदेश मन्त्री बसेका थिए।
मेरी बार्रा
मेरी टेरेसा बार्रा (जन्म १९६१ डिसेम्बर २४) जेनरल मोटर्सको सन् २०१४ जनवरी १५ देखि कार्यकारी अधिकृत हुन् । बार्रा पहिलो महिला हुन् जो प्रमुख विश्वब्यापी बाहन निर्माता कम्पनीको सीईओ बनेकी छिन् । सन् २०१३ डिसेम्बर १० मा ड्यानियल एकरसनले बार्रालाई प्रमुख कार्याकरी अधिकृतको लागि प्रस्ताव गरेका थिए, त्यसभन्दा पहिले बार्रा जेनरल मोटर्सका खरिद तथा आपूर्ति श्रृंखलाको बिश्वब्यापी उत्पादन विकासको कार्यकारी उपाध्यक्ष रूपमा सेवा गरेकी थिइन् ।
अप्रिल २०१४ मा, बार्रा टाइमको मुख्य पृष्ठमा देखिएकी थिइन् भने उनलाई टाइम पत्रिकाले "विश्वका १०० प्रभावशाली मानिसहरूको सूची"मा समेत राखेको छ ।
टेड्रोस एड्हानोम
व्यक्तिगत जीवन
टेड्रोस विवाहित छन् र उनका पाँच जना सन्तानहरू छन् ।
भिटो
भिटो एक ल्याटिन शब्द हो, जुनको अर्थ हुन्छ "म निषेध गर्छु"। यसलाई निषेधाधिकार पनि भनिन्छ। भिटो/ निषेधाधिकार भनेको देशको कुनै अधिकारीलाई एकतर्फी रुपमा कुनै कानुन रोक्न सक्ने अधिकार हो।
अभ्यासमा, भिटो निरपेक्ष हुन सक्छ (जस्तै कि संयुक्त राष्ट्र सङ्घ सुरक्षा परिषदमा, यसको स्थायी सदस्य (संयुक्त राज्य अमेरिका, संयुक्त अधिराज्य, फ्रान्स, रूस र चीन)को भिटोले कुनै पनि प्रस्तावलाई रोक्न सक्छ, वा सिमित हुन सक्छ (जस्तै कि संयुक्त राज्य अमेरिकाको व्यवस्थापिका प्रक्रियामा हुन्छ, कुनै कानून तथा विधेयक माथि लागेको राष्ट्रपतिको भिटोलाई सदन र सीनेटको दुई-तिहाई मत रद्ध गर्न सक्छ।
अन्धाअन्धी दह
परिचय
स्याङ्जाको आधिखोलाको सुरुबात तिखे-चुलीको ठीक तल पर्ने एउटा दह वाट भएको हो। जुन दहलाई अन्धा-अन्धी दह भनेर चिनिन्छ जुन एउटा चिलाउनेबास कै अति महत्त्व बोकेको धर्मिक र एतिहासिक ठाउँ हो साथै यस ठाउँलाई पर्यटकीय गन्तव्य क्षेत्रको रूपमा विकास गर्ने प्रचुर सम्भावनाहरु देखिन्छन। हुन त यस ठाउँको प्रवंर्दनको लागि प्रयासहरु नभएका त होइन तर पनि उचित रूपमा गरिएको देखिदैन। स्थानिय स्तरका क्लवहरु तथा नेपाल सरकारवाट घोशित पर्यटन वर्ष २०११ को लागि स्याङ्जा जिल्लावाट छनोट पनि गरिएको थियो। देशको राजनितिक स्थिरताले गर्दा प्रयटन वर्ष २०११ त्यती सफल भएको देखिदैन। यो ठाउँको सोचे अनुरुप पर्यटकीय गन्त्व्यको रूपमा विकाश गर्न सकिएको छैन । यो ठाउँमा हरेक वर्ष मा वालाचतुर्थी को दिन सजीवन छर्ने मेला लाग्दछ।
ऐतिहासिक महत्त्व
परापुर्व कालमा अयोध्याका राजा दशरथका भन्जा श्रवणकुमार का माता र पिताहरु दुईवटै आँखा नदेख्ने थिए। उनिहरु एउटा छोरा श्रवणकुमार को साहरामा नै बाँचिरहेका थिए। श्रवणकुमारले नै उनिहरु लाई बोकेर नै तिर्थ ब्रत तथा धार्मिक स्थलहरु घुमाउने गर्दथे। घुम्ने क्रम मा एक दिन उनिहरु एउटा ओडारमा वास बस्न पुगे छ्न हाल त्यो ठाउँ आन्धा-अन्धी दहको ठीक माथि छ जहाँका पत्थरहरूमा विभिन्न आकृतीहरु, छाप कोरिएको भटिन्छ। त्यस समयमा त्यहाँ पानीको श्रोत नभएको कारण आफ्ना अन्धा-अन्धी बुवा आमाको पानीको प्यास मेटाउन पानीको खोजिमा एउटा डाडामा पुग्छन जहाँ पनिको तलाउ भेट्छ्न जुन ठाउँलाई आहिले पन्चासे भनेर चिनिन्छ।
सत्यता
स्याङ्जा, पर्वत र कास्की जिल्लाको सिमानामा पर्ने पंन्चासे धर्मिक र ऐतिहासिक महत्त्व बोकेको ठाउँ हो। जुन पर्यटकीय गन्तव्यको रूपमा विकसित भई सकेको स्थिती छ। यस पोखरी ठुलो जङ्गलको मध्य भागमा अवस्थित छ। एउटा अचम्मै को कुरा के छ भने त्यो पोखरीमा कुनै पनि पातहरु खसेको भटिदैन सबै झरेको पातहरु चराहरु ले झिकेर फाल्छन भन्ने पुरानो जन विश्वास रहेको पाईन्छ। त्यो तलाउ भेटेपछी श्रवणकुमारले पानीको घैटो डुबाउदा शिकार खेल्दै आएका उनका मामा दशरथले मिर्ग पनि खान आएको भने बुझेर आफ्नो धनुषबाट बाण प्रहार गरेछन जसले गर्दालाई ठुलई चोट लागेछ। आवाज सुनेपछी राजा दशरथले आफ्नो भन्जा भन्ने चिनेछन र हतार-हतार गर्दै पुगेछन र आफ्ना भान्जाको त्यो स्थिती त्यो पनि आफ्नै हातबाट भएको देख्दा उनी अतालिए छन अन्तिम पटक वोल्दै श्रवणकुमारले दशरथलाई सबै कुरा भनेछन र तुरुन्तै आफ्ना बुवा-आमा भएको ठाउँमा जान अनुरोध गरेछ्न। राजा दशरथ पानी लिएर बाटो लागेछन। एता पानी लिन गएको छोरो कता हरायो भन्दै बसिरहेका आन्धा-अन्धी वियोगमा छट्पटी रहेका थिए। दशरथले पानी लिएर आउँदा उनिहरु निकै भावुक थिए उनिहरूले राजासँग बिलौना गर्दै छोराको बारेमा सोध्दै थिए तर राजाले आफैबाट भएको त्यो कुरा भन्न सकेनन तर केह्री गरी पनि उनिहरूको मन बुझाउन नसकेपछी अन्त्य मा सबै कुराहरू भन्छन। अनि वेसाहारा बनेका ति अन्धा अन्धीले राजालाई तिम्रा छोराहरु नै नहुन भनेर शराप दिन्छन दशरथले अनेकौ विन्ती गरेर आँफु सँग नै अयोध्या जान भन्दा उनिहरु जान मान्दैनन र त्यही ओढार मै आफ्नो बाँकी जिवन छोराको वियोगमा विताउने निर्णय गर्छन। पुरानो विश्वास अनुसार ति अन्धा-अन्धीको आँशुले नै आधीखोलाको सुरुवात भएको भन्ने विश्वास छ। उनिहरु कै नामबाट त्यो दहको नाम आन्धाअन्धी दह राखिएको भन्ने प्रचलन छ।
अन्तरलिङ्गी दृश्यताको अन्तर्राष्ट्रिय दिवस
डिसेम्बर २५ का दिन अन्तरलिङ्गी दृश्यताको अन्तर्राष्ट्रिय दिवस दिवस मनाइन्छ ।
लु शुन
झाऊ शुरेन (Zhou Shuren, साहित्यिक नाम: लू शुन, २५ सेप्टेम्बर १८८१ - १९ अक्टोबर १९३६) प्रसिद्ध चिनियाँ लेखक तथा साहित्यकार हुन्। यिनी लघुकथा लेखक, सम्पादक, अनुवादक, आलोचक, निबन्धकार र कवि पनि थिए। शुन चिनियाँ साँस्कृतिक क्रान्तिका अगुवामध्ये एक थिए ।
यिनले सन् १९२१ डिसेम्बरमा लेखेको व्य‌ग्य नाटक 'आह क्यूको साँचो कथा' को नेपालीमा अनुदित नाटक 'टलकजंग भर्सेस टुल्के' निकै लोकप्रिय बनेको थियो। जसको चलचित्र पनि बनिसकेको छ।
नेपालमा शुनको लोकप्रियताकै कारण देवकोटा–लु सुन प्रज्ञाप्रतिष्ठान स्थापना भएको छ। यसले लु शुनको जीवन र लेखनसम्बन्धी छलफल, प्रवचन प्रदर्शनी लगायतका कार्यक्रम गर्ने गर्दछ । सन् १९१७ देखि लेखन सुरू गरेका शुनले १६ वटा निबन्ध सङ्ग्रह लेखेका थिए।
उनले लेखेका २१ वटा पाण्डुलिपी चीनका विभिन्न सङ्ग्रहालयमा सुरक्षित राखिएका छन्।
जेदाह
जेदाहा (جدة) तिहामाह प्रदेशको हिजाजमा पर्ने साउदी अरबको एक प्रमुख शहर हो जुन रातो नदिको किनारमा अवस्थित छ । यो शहर मक्का प्रदेशको सबैभन्दा ठूलो शहर र रातो नदिको प्रमुख बन्दरगाहको रूपमा रहेको छ । यस शहरको कुल जनसङ्ख्या करिब चार मिलियन (२०१७ का अनुसार) रहेको छ र राजधानी रियाद पछिको दोश्रो ठूलो शहर हो । जदहालाई सउदी अरबको व्यापारिक राजधानीको रूपमा लिईन्छ ।
भुगोल र मौसम
जेदाहा शहर साउदी अरबको रातो नदीको किनारमा अवस्थित । जेदाहा हाजिज प्रन्तमा एक मुख्य शहर हो र यो शहर क्षेत्रफलका अनुसार विश्वको १०० अौँ ठूलो शहरको रूपमा रहेको छ ।
जेदाहामा हिउँदक बेला धेरै जाडो नभई यहाँको तापक्रम १५ डिग्री र दिउँसोको बेला २८ डिग्री सम्म मापन गरियको छ । त्यस्तै ग्रिष्म ऋतुमा जेदाहामा अत्याधिक गर्मि हुने भएकाले यस शहरको तापक्रम अौसतमा ४३ डिग्री र साँझको बेला ३० डिग्री हुन्छ । जेदाहामा नोभेम्बर र डिसेम्बरमा मात्र फाटफुट वर्षा  हुने गरेको छ र चट्याङ हिउँदको बेला अत्याधिक मात्रामा पर्छ । यस भन्दा अघि सन् २००८ मा एक शक्तिसाली चट्याङ परेको थियो । सन् १९९३ फेब्रुअरी १० मा जेदाहाको तापक्रम सबैभन्दा कम ९.८ डिग्री मापन गरियको थियो भने सन् २०१० जुन २२ मा यस शहरको तापक्रम सबैभन्दा अधिक ५२.० डिग्री मापन गरियको थियो ।
शिक्षा
सन् २००५ मा पुरुष विद्यार्थी लागि जेदाहामा सरकारी र निजी विद्यालय गरी ८४९ रहेका छन् र महिला विद्यार्थी लागि जम्मा १,१७९ विद्यालयहरू रहेका छन् । यहाँ विद्यार्थीलाई मुख्य अरबी भाषाम पढाइ हुन्छ र दोश्रो भाषाको रूपमा अङ्ग्रेजी भाषा पढाइ हुन्छ त्यहिपनि बाहिरी प्रशासन र विदेश नाम भएका विद्यालयमा कक्षा अङ्ग्रेजीमा सञ्चालन हुँदै आएको छ ।
हटबोट
हटबोट एक निजी स्वामित्वको वेब खोज इञ्जिन तथा एक गोपनीयता ब्लग सेवा हो।
एल्ली सिडी
क्याथरिन लिट्विक  (जन्म: १३ जुन १९८६)  एक  बहुचर्चित अमेरिकन चलचित्र अभिनेत्री र लेखिका  हुन्।
हटबोट
इतिहास
यसको लागि नतीजा मूलत: लुकस्मार्ट र त्यसपछि सन् १९९९ को बीच देखि डिएमओजेटद्वारा प्रदान गरिएको थियो। हटबोटले फेब्रुअरी १९९९ को अवधिमा प्रत्यक्ष प्रविधिहरूबाट खोज नतिजाको पनि प्रयोग गरेको थियो। इङ्कटोमीको स्मार्टक्रोल प्रविधिले १ करोड वेब पृष्ठहरूलाई साप्ताहिक रूपमा खोजिएका शब्दहरूलाई भण्डारण गर्न अनुमति दिन्छ। उक्त प्रविधिलाई  मार्च १९९७ मा हटबोटमा समावेश गरिएको थियो। हटबोट सन् १९९८ मा वेब ट्राफिकको आधारमा १९अौँ  सबैभन्दा धेरै भ्रमण गरिएको वेबसाइट हो।
लाइकोसले अक्टोबर १९९८ मा वायर्ड पत्रिकाको अधिग्रहणको एक भागको रूपमा हटबोटलाई अधिग्रहण गरेको थियो र यो लाइकोसको पहिला देखिनै अवस्थित खोज इञ्जिनको सहकार्यमा छुट्टै सञ्चालन गरिएको थियो। यस पछि, हटबोट सीमित विकास र गिर्दो बजार सेयरको साथ कमजोर बनेको थियो। हटबोट नियोप्लानेट ब्राउजर पनि जारी गरिएको थियो जसले हटबोट, वायर्ड र लाइकोसका सूत्रहरूलाई एकीकृत गरेको थियो।
सन् २००२ को अन्त्यमा, हटबोटलाई बहु विकल्प खोजी उपकरणको रूपमा पुन: सुरुवात गरिएको थियो, जसले प्रयोगकर्ताहरूलाई फाष्ट, गुगल, इङ्कटोमी वा टियोमा डाटाबेसहरूमा खोजी गर्ने विकल्प प्रदान गरेको थियो।
मार्च २००४ मा, लाइकोसले एक नि: शुल्क उपकरण खोज उत्पादन, लाइकोस हटबोट डेस्कटपलाई परीक्षण संस्करणमा सार्वजनिक गरेको थियो जुन कम्पनीले बताए अनुरूपको "ब्राउजर भित्र वेब खोजीको साथ परम्परागत डेस्कटप खोजीलाई एकीकृत गर्ने पहिलो उत्पादन हो। हटबोट डेस्कटपले इङ्कटोमी, माइक्रोसफ्ट आउटलुक वा आउटलुक एक्सप्रेसको लागि इ-डाँक फोल्डर, र हार्ड ड्राइभमा भण्डार गरिएको प्रयोगकर्ताहरूको कागजातहरूको प्रयोग गरी इण्टरनेटमा खोजी गर्न सक्दछ। जुलाई २०११ मा हटबोटलाई यन्त्रमानवको जस्तो नयाँ लोगो, र आधुनिक साइट बनावटका साथ पुन: सुरुवात गरिएको थियो।
परीक्षण संस्करणमा, हटबोट पोर्टलमा परिणत भयो र यसले वेब खोजी परिणामहरू मात्र प्रदर्शित नगरि समाचार, किनमेल र वेदर जम्बी जस्ता विभिन्न लाइकोसका वेबसाइटहरूबाट पनि खोज गरी नतिजाहरूको प्रदर्शन गर्दछ। पोर्टलको उक्त दृश्य करीव ६ महिनासम्म चलेको थियो, र यी सुविधाहरूको सट्टामा सन् २०१२ लाइकोसले आफ्नो वेबसाइटलाई पुन: सङ्गठित गरेको थियो जसले हटबोटलाई सरलीकृत खोज दृश्यमा फर्काएको थियो।
अप्रिल २०१८ मा, परम्परागत हटबोटको दृश्य र बनावटलाई पुनः फर्काइएको थियो र यो गोपनीयता-केन्द्रित खोज इञ्जिनमा परिणत भएको थियो।
मे २०१९ मा, हटबोटले साइटलाई एक खोज इन्जिनको सट्टा एक गोपनीयता ब्लगको रूपमा सृजना गरेको थियो। परिवर्तनलाई प्रतिबिम्बित गर्दै यसले नयाँ लोगो हटबोट ब्लगको सुरुवात गरेको थियो। सानो खोज इञ्जिन फारम पृष्ठको फेदमा फेला पार्न सकिन्छ, यद्यपि यो राम्रोसँग मर्मत गरिएको छैन।
जून २०१९ मा, हटबोटले कालो पृष्ठभूमिको साथ बिङद्वारा समर्थित, खोज इन्जिनको रूपमा साइटलाई पुनर्गठित गरिएको थियो। ब्लग खण्डमा सेतो पृष्ठभूमि भएको पुरानो विषयवस्तुहरू समावेश छन्। यो हाल हटबोट क्यानडा निगमको स्वामित्वमा रहेको छ।
रुक्शना कपाली
रुक्शना कपाली, (उपनाम: मिँच्याः मय्‌जु, पूर्वनामहरू : मिँजला, मतिना) एक पारलैङ्गिक महिला अधिकारकर्मी तथा लेखक हुन् ।    उनी सन् २०१८मा बीरगंज टेड वक्ता पनि थिइन् । सन् २०१८मा उनले महिलाहरूको एकल यात्रा चुनती पनि जितेकी थिइन् । यस चुनौतीमा भाग लिने महिलाहरू मध्ये उनी पहिलो पारलैङ्गिक महिला हुन् ।
विश्वविद्यालय प्रकरण
त्यसै गरी सन् २०२२ मा उनलाई फेरी पूर्वाञ्चल विश्वविद्यालयले रजिष्ट्रेशनका साथै परीक्षा प्रवेश पत्रबाट पनि इन्कार गरेका थिए । ५ वर्षे बिएएलएलबि प्रथम वर्ष अध्ययनरत उनलाई परीक्षाको मुखैमा प्रवेश पत्रबाट इन्कार गरिएको थियो । विश्वविद्यालयले परीक्षाबाट वञ्चित गराउने भएपछी सामाजिक संजालमा #JusticeForTransPeople ह्यासट्याग आन्दोलन ट्रेन्डिङ भएको थियो । व्यापक दबाब पश्चात् रजिष्ट्रेशन नम्बर बिनाको परीक्षा प्रवेश पत्र दिइएको थियो ।  क्वयेर युथ ग्रुपको वक्तव्यका अनुसार रुक्शनाको एसएलसी प्रमाणपत्र लैङ्गिक पहिचान अनुसार संशोधन हुन नसक्दा र एसएलसी प्रमाणपत्र संशोधन गर्ने कुनै कानूनी व्यवस्था नभएका कारण यो समस्या निम्तेको उल्लेख छ ।
रिट निवेदन
सन् २०२० देखि उनले नेपालको सर्वोच्च अदालतमा ७ वटा रिट निवेदन दिएकी छिन् । रिट निवेदनका विषयवस्तु सिमान्तकृत यौन अभिमुखिकरण, लैङ्गिक पहिचान र यौन विशेषताका व्यक्तिहरू सम्बन्धी छन् ।
ईरानी गण
ईरानी गण, वा ईरानीक गण, एक विविधतामूलक भारोपेली भाषिक-जातिय समुह हो ।
अर्धलैङ्गिक दृश्यता तथा जनचेतना दिवस
जनवरी १५ का दिन अर्धलिङ्गी दृश्यता र जनचेतना दिवस मनाइन्छ।
कालिका मन्दिर, रसुवा
रसुवा जिल्ला को कालिका गाउँपालिका, वडा नं २ को रमणीय स्थलमा रहेको एक सांस्कृतिक, धार्मिक र ऐतिहाँसिक स्थल हो कालिका मन्दिर, रसुवा । राज्य पुनर्संरचना हुँदा यही मन्दिरको नामबाट कालिका गाउँपालिकाको नामाकरण समेत् भएको छ । कालिकामाई मन्दिर पासाङल्हामु राजमार्गको काठमाण्डौँदेखि ९४ किमी उत्तर, रसुवा जिल्लाको सदरमुकाम धुन्चेदेखि २४ किमी दक्षिणमा पर्ने प्राकृतिक सौन्दर्यले भरिपूर्ण मध्य पहाडको काखमा रहेको छ । प्राकृतिक दृश्यको धनी, ऐतिहासिक तथा धार्मिक दृष्टिले प्रसिद्धि कमाएको पबित्र स्थलको प्रत्यक्ष स्थलगत दर्शन गर्न पासाङल्हामु सडक मार्गवाट ५ मिनेटमात्र पैदल यात्रा गरी कालिकामाई मन्दिरको दर्शन गर्न सकिन्छ ।
यस मन्दिरको महत्व गोसाइँकुण्ड यात्रासँग पनि जोडिएको छ । गोसाइँकुण्ड यात्रा पश्चात यस मन्दिरमा दर्शन नगरी तीर्थ सफल नहुने जनविश्वास रहेको छ ।
कालिका माइलाई 'धैबुङ चित्रकालिका'को नामले पनि पुकारिन्छ ।
एपिवान टेलिभिजन
एपीवान एचडी (अन्नपूर्ण मिडिया,AP1 TV) एउटा नेपाली टेलिभिजन च्यानल हो। जसको प्रधान कार्यालय काठमाडौ थापाथलीमा रहेको छ । यो च्यानल अन्नपूर्ण मिडिया नेटवर्क मार्फत ३१ मार्च २०१७ मा लन्च भएको थियो यो नेपालको पहिलो एचडि च्यानल हो । यो च्यानले नेपालमा पहिलोपटक अन्तराष्ट्रिय फ्रेन्चाइज रियालीटि शो नेपाल आइडल भित्र्याएको छ । त्यस्तै डान्स रियालिटी शो बुगिवुगि पनि यो च्यानलले भित्र्याएको हो । एपिवानले आफ्नो स्थापनाकाल देखीनै अन्तराष्ट्रिय फेन्चाइज शो नेपाल भित्र्याएर र विभिन्न खेलका माध्यमबाट जनतालाई मनोरञ्जन पुर्याइरहेको छ । इपिएल, डिपिएल जस्ता खेलको  प्रत्यक्ष प्रसारणको अधिकार एपिवानसगै रहेको छ । सत्य तथ्थ र  निस्पक्ष समाचार र जनसरोकारका सामाजिक विषयलाई विशेष महत्त्वका साथ प्रसारण गर्दै आएको छ । यो च्यानल युट्युवमा सर्वाधिक हेरिने नेपाली टेभिजन च्यानल हो।
सरस्वती मन्दिर (कन्काई नगरपालिका ३)
सरस्वती मन्दिर सुरुङ्गा ९ हाल कन्काई नगर पालिका ३ मा पर्ने सरस्वती टोलमा रहेको यो भवनको निर्माण हालै संम्पन भै मंदिरको निर्माण अहिले सुरु गरिएको छ । २०६१ साल देखि गाँउ कै सर्व साधारणले धार्मिक दृष्टिले प्रत्येक शुक्रवार भजन कीर्तन सुरु गरेका थिए र गाँउको पनि सरस्वती टोल नामकरण गरिएको थियो । सरस्वती भवनमा धार्मिक कार्य विवाह व्रतबन्ध पूजा आदि कार्यका लागि पात्रा पंडाल कुर्सी आदिको उचित शुल्क निर्धारित गरिएको छ । सो अमदामी मंदिरको लागि खर्च गर्ने व्यवस्था पनि गरिएको छ ।
चित्रावली
यहाँ निर्माण कालीन मंदिरका तस्वीरहरू समावेश गरिएका छन् आगामी दिनमा यी तस्वीरहरु नँया संस्करणमा परिवर्तित हुने छन् ।
नागरिक तथा राजनीतिक अधिकार
नागरिक तथा राजनितिक अधिकार भन्नाले व्यक्तिले नागरिकको हैसियतले प्राप्त गर्ने सम्पूर्ण अधिकारहरू हुन जुन भूगोल र देशको शासनप्रणालि अनुसार फरकफरक हुन्छन।
१ बालिग मताधिकार
३ मानवधिकारको प्रत्याभूति
४ राजनितिमा जनसहभागिता
६ बहुदलिय शासन व्यवस्था
एस्ली स्कट
एस्ली मेक्कल स्कट  (जन्म: १३ जुलाई १९७७)  एक अमेरिकन चलचित्र अभिनेत्री र मोडल हुन्।
दुईलैङ्गिक दृश्यता तथा जनचेतना दिवस
जनवरी २६ का दिन दुईलिङ्गी दृश्यता र जनचेतना दिवस मनाइन्छ।
सेरिल स्यान्डबर्ग
सेरिल कारा स्यान्डबर्ग (जन्म: सन् १९६९ अगस्ट २८) एक अमेरिकी प्रविधिको कार्यकारी, कार्यकर्ता, र लेखक हुन्। सन् २०१३ अगस्टदेखि उनी फेसबुकको प्रमुख परिचालन अधिकारीको रूपमा कार्य गर्दैछिन्। सन् २०१२ जुनमा उनी कार्यकारी निर्देशक मण्डलको सदस्यमा पनि छानिएकी छिन्। उनी फेसबुकको निर्देशक मण्डलमा छानिने पहिलो महिला समेत हुन्। फेसबुकमा प्रवेश गर्नुभन्दा पहिले उनी गुगलको विश्वव्यापी अनलाइन बिक्री र सञ्चालनका उपाध्यक्षको रूपमा कार्यरत थिइन् साथै उनी गुगल सङ्गठनद्वारा सञ्चालित परोपकारी सेवा कार्यक्रममा समेत उनको योगदान रहेको थियो। गुगल भन्दा पहिले उनी संयुक्त राज्य अमेरिकाको राज्य कोषको प्रमुखको रूपमा कार्य गरेकी थिइन्।
सन् २०१२ मा उनलाई टाइम पत्रिकाले जारी गरेको 'प्रभावशाली १०० व्यक्ति'को सूचीमा राखेको थियो। सन् २०१४ को जनवरीमा एक जानकारी अनुसार फेसबुक तथा अन्य कम्पनीको शेयरको कारण स्यान्डबर्गको कुल सम्पति १ बिलियन रहेको छ।
ब्रजवुड
ब्रजवुड  (अङ्ग्रेजी: Brajwood or Braj Bhasha Cinema) मुख्यतः उत्तर भारतमा अवस्थित ब्रजभाषा का चलचित्र बनाउने उद्योग हो । यी चलचित्रहरू हिन्दुस्तान, पाकिस्तान र अरू धेरै देशका मानिसहरूले हेर्ने गर्दछन् ।
वर्षको महिला प्रदर्शनकर्ताका लागि एभिएन पुरस्कार
वर्षको महिला प्रदर्शनकर्ताका लागि एभिएन पुरस्कार प्रत्येक जनवरी लास भेगास, नेभाडामा एभिएन पुरस्कार समारोहमा प्रस्तुत गरिन्छ। यसले महिला पोर्न स्टारलाई प्रतिनिधित्व गर्दछ जसको अघिल्लो वर्षमा सबैभन्दा राम्रो काम गर्ने शरीर थियो। यो सन् १९९३ देखि वार्षिक रूपमा दिइएको छ।
टोरी ब्ल्याक सन् २०१० र २०११ मा ब्याक-टु-ब्याक पहिलो दुई पटकको विजेता थिइन्। एन्जेला ह्वाइट सन् २०१८, २०१९ र २०२० मा ब्याक-टु-ब्याक पहिलो तीन पटकको विजेता थिइन्।
काठमाडौँको नगर प्रमुख
काठमाडौँको नगर प्रमुख काठमाडौँ महानगरपालिका नगर कार्यपालिकाको प्रमुख हुन्। नगर प्रमुख पाँच वर्षको अवधिको लागि निर्वाचित हुन्छ र बढीमा दुई कार्यकाल सेवा गर्न सीमित हुन्छ। यो भूमिका पहिलो पटक राणा शासनकालमा वि.सं. १९७६ मा सिर्जना भएको थियो। काठमाडौँको वर्तमान नगर प्रमुख बालेन्द्र शाह हुन्। उनी वि.सं. २०७९ को स्थानीय तह निर्वाचनमा निर्वाचित भएका थिए र वि.सं. २०७९ जेठ १६ मा पदभार ग्रहण गरेका थिए।
केल्ली रोल्यान्ड
केलिन्ड्रिया ट्रेनि रोल्याण्ड  (जन्म: ११ फेब्रुअरी १९८१)  एक  रेकर्डिङ आर्टिस्ट, अभिनेत्री र टेलिभिजन पर्सनालिटी हुन्।
काठमाडौँको नगर प्रमुख
काठमाडौँ महानगरपालिकाले काठमाडौँको सहरको व्यवस्थापन गर्छ र नगर प्रमुखलाई काठमाडौँको ३२ वडाका वडा अध्यक्षहरू रहेको नगर कार्यपालिकाले समर्थन गर्ने गर्दछ।
इतिहास
देशको राजधानीको रूपमा रहेको काठमाडौँमा स्थानीय प्रशासनको आरम्भ तत्कालीन राणा प्रधानमन्त्री चन्द्रशमशेर राणाले गरेका थिए। 'ए श्रेणी'का राणा तथा शासकवर्गहरू हिड्ने बाटो सफा तथा व्यवस्थित गर्नुपर्ने अभिप्रायले गर्दा उनले वि.सं. १९७६ पुस २ गते सवाल सनद जारी गर्दै खड्ग निशान लगाएर भोटाहिटीमा सफाई अड्डाको स्थापना गरेका थिए। सफाई अड्डाको प्रशासनिक व्यवस्थापनमा रैती दुनियाँबाट सात जना भलादमी सदस्यहरू र तत्कालीन राणा सरकारका तर्फबाट चेयरम्यान, भाइस चेयरम्यान, इन्जिनियर र म्युनिसिपालिटी हाकिम गरेर ११ जनाको समिति बनाएका थिए। नेपालमा यसलाई नै स्थानीय प्रशासन विकेन्द्रीकरणको पहिलो प्रयास तथा जनताहरूको समेत प्रत्यक्ष पहुँच र नजिकको सरकारी अड्डाको संस्थागत संरचना मान्ने गरिन्छ। प्रारम्भिक समयमा सफाई अड्डाको स्थापना हुँदा यसलाई तल्लो फाँट र माथिल्लो फाँट गरी २ फाँटमा विभाजन गरिएको थियो जसलाई सुधार गर्न, जनताको काम व्यवस्थापन गर्न र अड्डाको कार्य क्षेत्र फराकिलो बनाउन तत्कालीन राणा प्रधानमन्त्री भीम शमशेर राणाले वि.सं. १९८८ मा सवाल सनद जारी गरेका थिए।
सफाई अड्डाको रूपमा २८ वर्षसम्म काम गरेपछि वि.सं. २००३ फाल्गुन २ गते तत्कालीन राणा प्रधानमन्त्री पद्म शमशेर राणाले आफ्नै निवासमा मानिसहरू भेला पारी भोटाहिटी सफाइ अड्डालाई 'काठमाडौँ म्युनिसिपालिटी' घोषणा गरेका थिए। वि.सं. २००४ सालमा भएको काठमाडौँ नगरपालिकाको पहिलो निर्वाचनमा राणा शासनले गेहेन्द्र शमशेर थापालाई काठमाडौँको नगर प्रमुख र आम जनताबाट शंकरदेव पन्त नगर उप-प्रमुखमा निर्वाचित गरेका थिए। राणा शासनकै समयमा वि.सं. २००६ चैत्र २७ गते तत्कालीन राणा प्रधानमन्त्री मोहन शमशेर राणाले नेपालमा नगर पञ्चायत ऐन, २००६ जारी गरेर लागु गरेपछि 'काठमाडौँ म्युनिसिपालिटी' नगर पञ्चायत बन्न पुगेको थियो।
देशमा राणा शासनको अन्त्य र प्रजातन्त्रको उदय भएसँगै वि.सं. २०१० जेठ ५ गते नेपाल राज्य नगरपालिका ऐन, २००९ जारी भएपछि वि.सं. २०१० भदौ १७ गते १८ वटा वडाहरू सहितको काठमाडौँ नगरपालिका बनेको थियो। वि.सं. २०१० सालमा भएको पहिलो लोकतान्त्रिक निर्वाचनमा जनकमान श्रेष्ठ काठमाडौँ नगर प्रमुखमा निर्वाचित भई तत्कालिन नगरपालिकाको पहिलो निर्वाचित मेयर बनेका थिए।
पञ्चायती व्यवस्थाको अन्त्य भएपछि तत्कालीन श्री ५ को सरकारद्वारा वि.सं. २०४७ साल जेठ २८ गते नगरपालिका ऐन, २०४७ घोषणा गरि लागु गरेपछि नगरपालिका बन्नको लागि चाहिने आवश्यक पूर्वाधार तथा जनशक्ति भएको कारणले काठमाडौँ स्वतः आधिकारिक रूपमा नगरपालिका बन्न पुगेको थियो। राजधानीको रूपमा रहेको यो नगरमा बढ्दो जनसङ्ख्या, शिक्षा, स्वास्थ्य, खेलकूद, सहरीकरण, यातायात, विमानस्थल लगायतका आवश्यक भौतिक पूर्वाधार भएको कारणले तत्कालीन श्री ५ को सरकारद्वारा वि.सं. २०५२ मङ्सिर २९ गते काठमाडौँ नगरपालिकालाई स्तरोन्नति गर्दै देशकै पहिलो महानगरपालिकाको रूपमा काठमाडौँ महानगरपालिका घोषणा गरेको थियो। त्यस समयमा काठमाडौँ नगरपालिकाको नगर प्रमुख प्रेमलाल सिंह थिए। वि.सं. २०५४ सालमा भएको स्थानीय तह निर्वाचनमा काठमाडौँ महानगरपालिकाको पहिलो नगर प्रमुखको रूपमा केशव स्थापित निर्वाचित भएका थिए।
पाकिस्तान तहरिके इन्साफ
, (अनुवाद:न्यायका लागि पाकिस्तान आन्दोलन) पाकिस्तानको एक राजनीतिक दल हो। यसको स्थापना सन् १९९६ मा पाकिस्तानी क्रिकेट खेलाडीबाट राजनीतिज्ञ बनेका इमरान खानले गरेका थिए, जसले सन् २०१८ देखि २०२२ सम्म देशको प्रधानमन्त्रीको रूपमा काम गरेका थिए। दल पाकिस्तान मुस्लिम लिग (नवाज) र पाकिस्तान पिपुल्स पार्टीसँगै तीन प्रमुख पाकिस्तानी राजनीतिक दलमध्ये एक हो। सन् २०१८ को आम निर्वाचनपछि पाकिस्तानको राष्ट्रिय सभामा प्रतिनिधित्वको हिसाबले यो सबैभन्दा ठूलो दल थियो। पाकिस्तान र विदेशमा १ करोड भन्दा बढी सदस्यहरूको साथ, यो प्राथमिक सदस्यताको आधारमा देशको सबैभन्दा ठूलो राजनीतिक दल हुनुका साथै विश्वको सबैभन्दा ठूलो राजनीतिक दलहरू मध्ये एक भएको दाबी गर्दछ।
पाकिस्तानमा खानको लोकप्रिय व्यक्तित्वको बावजुद, दलको प्रारम्भिक सफलता सीमित थियो। यसले सन् १९९७ को आम निर्वाचन र सन् २००२ को आम निर्वाचनमा सामूहिक रूपमा एक सिट समेत जित्न असफल भएको थियो जहाँ खान पनि निर्वाचनमा पराजित बनेका थिए। सन् २००० को दशकभरि दल राष्ट्रपति परवेज मुशर्रफको विपक्षमा रहेको थियो। जसले सन् १९९९ को 'कू' पछि पाकिस्तान मुस्लिम लिग–कायद अन्तर्गत सैन्य सरकारको नेतृत्व गरेका थिए। दलले सन् २००८ को आम निर्वाचनलाई पनि बहिष्कार गरेको थियो र मुशर्रफको शासनकालमा धाँधलीपूर्ण प्रक्रिया अपनाएको आरोप लगाएको थियो। मुशर्रफको समयमा "तेस्रो मार्ग"को विश्वव्यापी लोकप्रियताले मध्य-बायाँ पाकिस्तान पिपुल्स पार्टी र मध्य-दक्षिणपन्थी पाकिस्तान मुस्लिम लिग-नवाजको परम्परागत प्रभुत्वबाट विचलित हुँदै केन्द्रवादमा केन्द्रित नयाँ पाकिस्तानी राजनीतिक समूहको उदय भएको थियो। मुशर्रफको राष्ट्रपतित्वपछि जब पाकिस्तान मुस्लिम लिग–कायदको पतन हुन थाल्यो, यसको मध्यमार्गी मतदाता पाकिस्तान तहरिके इन्साफमा आकर्षित बनेका थिए। सन् २०१२ मा यूसुफ रजा गिलानीलाई अयोग्य घोषित गरिएपछि पाकिस्तान पिपुल्स पार्टीको लोकप्रियता विशेष गरी पञ्जाब र खैबर पख्तुनख्वा प्रदेशहरूमा लोकप्रियतावादको दृष्टिकोणको कारण घट्न थाल्यो। त्यसैबीच, यस दलले धेरै पूर्व पाकिस्तान पिपुल्स पार्टीका मतदाताहरूलाई मतदान गर्न अपील गरेको थियो।
सन् २०१३ को आम चुनावमा पाकिस्तान तहरिके इन्साफ ७५ लाख भन्दा बढी मतका साथ प्रमुख दलको रुपमा उदाएको थियो र मत सङ्ख्याको आधारमा दोस्रो र प्राप्त सिट सङ्ख्याको आधारमा तेस्रो स्थानमा रहेको थियो। प्रादेशिक स्तरमा, यो खैबर पख्तुनख्वामा सत्तामा आएको थियो। विपक्षमा रहँदा दलले तब्देली अरही है (अनुवाद: परिवर्तन आउँदै छ) जस्ता लोकप्रिय नाराहरूको सहायताले विभिन्न राष्ट्रिय मुद्दा र सार्वजनिक सङ्कटको विरोधमा र्‍यालीहरूमा मानिसहरूलाई परिचालन गरेको थियो, जसमध्ये सबैभन्दा उल्लेखनीय सन् २०१४ को स्वतन्त्रता सङ्ग्राम थियो। सन् २०१८ को आम निर्वाचनमा, यसले १.६९ करोड मत प्राप्त गरेको थियो जुन पाकिस्तानको कुनै पनि राजनीतिक दलका लागि अहिलेसम्मको सबैभन्दा ठूलो मत हो। त्यसपछि दलले पहिलो पटक अन्य पाँच दलसँग मिलेर राष्ट्रिय सरकार गठन गरेको थियो, जसमा खान नयाँ पाकिस्तानी प्रधानमन्त्रीको रूपमा सेवा गरेका थिए। यद्यपि, अप्रिल २०२२ मा, खानविरुद्ध परेको अविश्वासको प्रस्तावले गर्दा उनी र उनको दल सत्ताबाट बाहिरिनु परेको थियो। हाल यस दलले खैबर पख्तुनख्वा र पञ्जाबमा प्रान्तीय स्तरमा शासन गरिरहेको छ र सिन्धमा सबैभन्दा ठूलो विपक्षी दलको रूपमा काम गरेको छ, जबकि यसले बलुचिस्तानमा पनि महत्त्वपूर्ण प्रतिनिधित्व गर्दछ।
आधिकारिक रूपमा, पाकिस्तान तहरिके इन्साफले उसको ध्यान इस्लामी समाजवादलाई समर्थन गर्दै एक नमूना कल्याणकारी राज्यमा बदल्नेमा केन्द्रित रहने बताएको छ।  पाकिस्तानी अल्पसङ्ख्यकहरू विरुद्ध धार्मिक भेदभावलाई पनि समाप्त गर्ने लक्ष्य लिएको छ।   यस दललाई आफूलाई समतावादमा केन्द्रित इस्लामी प्रजातन्त्रको वकालत गर्ने यथास्थितिविरोधी आन्दोलनको संज्ञा दिइएको छ। सन् २०१९ देखि, विभिन्न आर्थिक र राजनीतिक मुद्दाहरू, विशेष गरी पाकिस्तानी अर्थव्यवस्थालाई सम्बोधन गर्न असफल भएको र राजनीतिक विरोधीहरू र विश्लेषकहरूले समान रूपमा पार्टीको आलोचना गर्दै आएका छन्, जुन कोभिड-१९ महामारीको परिपेक्षमा थप कमजोर भएको थियो।  यद्यपि, महामारीको पछिल्लो चरणमा देशको आर्थिक पुनरुत्थानको नेतृत्व गरेकोमा खान र उनको दललाई पछि प्रशंसा गरिएको थियो। सत्तामा रहेको समयमा, पार्टीले पाकिस्तानी विपक्षीहरू माथिको दमनको साथसाथै पाकिस्तानी सञ्चार माध्यमहरू र अभिव्यक्ति स्वतन्त्रतामा प्रतिबन्धको माध्यमबाट बढ्दो सेन्सरसिपको नियमनको लागि प्रतिक्रियाको सामना गर्नुपरेको थियो।
भुक्तानी प्रणाली सञ्चालक
विद्युतीय भुक्तानी सम्बन्धी कार्यको सञ्चालन, नियन्त्रण तथा क्लियरिङ्ग गर्ने उद्देश्यले स्थापित निकायलाई भुक्तानी प्रणाली (Payment System Operator) सञ्चालक भनिन्छ । यस अन्तर्गत क्लियरिङ्ग हाउस, विद्युतीय कार्ड सञ्चालन गर्ने, विद्युतीय भुक्तानी सञ्जाल सञ्चालन गर्ने संस्था, ठूलो/सानो मूल्यका भुक्तानीसम्बन्धी कार्य गर्न स्थापित निकायलाई जनाउँदछ ।
पारलैङ्गिक महिला
पारलैङ्गिक महिला (Transgender Female / Trans woman ) भन्नाले महिला लैङ्गिक पहिचान भएका ती व्यक्तिहरू जसको जन्मँदा यौनाङ्गको आधारमा पुलिङ्गी इङ्गित गरिएको थियो भनी सम्झनु पर्छ । पारलैङ्गिक महिलाहरू जन्मदाँ पुलिङ्गी इङ्गित गरिएका हुन्छन् । शिश्न लिएर जन्मेका हुनाले समाजले उनीहरूलाई केटा वा बालक भनेर इङ्गित गर्दछ, र हुर्कने बढ्ने क्रममा हुने लैङ्गिक अनुभव र प्रस्तुतीकरणको हकमा केटी वा महिलाको गुण विकास हुन्छ र आफूलाई महिला भनी पहिचान गर्दछन् ।
भुक्तानी सेवा प्रदायक
भुक्तानी सेवा प्रदायक(Payment Service Provider) विभिन्न विद्यूतीय माध्यमबाट हुने भुक्तानीको आधारमा अनलाईन सेवा उपलब्ध गराउने निकायलाई जनाउँदछ । भुक्तानी सेवा प्रदायकहरूले बैङ्किग प्रणाली अन्तर्गतको क्रेडिट कार्ड, डेबिट कार्ड, बैङ्क रकमान्तर लगायतका भुक्तानीहरू स्विकार गरी अनलाई सेवा प्रदान गर्ने गर्दछ ।
भुक्तानी सेवा प्रदायकले बैङ्क तथा वित्तीय संस्था र विद्युतीय कारोबारमा संलग्न, विद्युतीय माध्यमबाट भुक्तानी कारोबार सञ्चालन गर्ने, ग्राहक तथा सेवा प्रदायकसँग मध्यस्थता गरी वस्तु र सेवाको भुक्तानी गर्ने, मनी ट्रान्सफर गर्ने, दुरसञ्चार सञ्जाल मार्फत विद्युतीय कारोबार गर्ने कार्यहरू गर्न सक्दछ ।
रामबहादुर थापा
प्रारम्भिक र व्यक्तिगत जीवन
उनको जन्म २०१२ वैशाख १९ गते गुल्मीको बडागाउँ भन्ने ठाउँमा भएको थियो। उनी कर्णबहादुर थापा र नन्दकुमारी थापाको जेठो छोरा हुन्। थपाले चितवनको रामपुर स्थित कृषि तथा वन विश्वविद्यालयबाट कृषिमा स्नातक हासिल गरेका थिए। उनका बुबा भारतीय सेनाको अवकाशप्राप्त कर्णेल हुन्। स्नातक पश्चात् उनी इन्जिनियरिङ पढ्नका लागि तात्कालिक सोभियत सङ्घ गएका थापा पछि अध्ययन पुरा नगरिकन नेपाल फर्किएका थिए। उनको विवाह २०४० सालमा नैनकला थापासँग भएको थियो। उनीहरूका एक छोरा र एक छोरी छन्। वि.सं २०१३ मा, तात्कालिक माओवादी केन्द्रका अध्यक्ष पुष्पकमल दाहालसँग उनको भेट सोही विश्वविद्यालयमा भएको थियो र उनीहरू बीच सहकार्य बढ्न थालेको थियो।
राजनीतिक जीवन
प्रवेशिका तह सम्मको अध्ययन पुरा गरेर छात्रवृत्तिमा चितवनको रामपुर स्थित विश्वविद्यालयमा अध्ययनका लागि आएका उनको प्रचण्डसँग भेट भएको थियो। उनी प्रचण्डसँगको सहकार्यमा राजनीतिमा प्रवेश गरेका थिए। प्रारम्भिक चरणमा, उनीहरूले अमिक शेरचनबाट कम्युनिस्ट पार्टीको सदस्यता ग्रहण गरेका थिए। बीचमै पढाई छाडेर सोभियत सङ्घबाट फर्किए पछि, उनी भूमिगत राजनीतिमा लागेका थिए। २०३७ साल देखि राजनीति प्रवेश गरेका उनले २०६३ साल सम्म भूमिगत राजनीतिक जीवन व्यतीत गरेका थिए। वि.सं २०३८ सालको राष्ट्रिय पञ्चायतको निर्वाचन बहिस्कारमा लागेका बादल पक्राउ परेका थिए र उनले भरतपुर र वीरगञ्जको कारागारमा क्रमशः ९ र १० महिना बसेपछि रिहा भएका थिए। त्यसपछि उनी टुक्रिएको दल नेकपा (मशाल)मा आवद्ध भएका थिए र ४२ सालमा उनी ०४२ सालमा यसको केन्द्रीय सदस्य बनेका थिए। केन्द्रीय सदस्य बनेसँगै उनले राप्ती अञ्चलको जिम्मेवारी प्राप्त गरेका थिए र ४४ सालमा उनी वाग्मती अञ्चलको इन्चार्ज बनेका थिए। त्यसको दश वर्ष पछि तात्कालिक माओवादीले सुरु गरेको जनयुद्धमा, उनी संलग्न भएका थिए।
जनयुद्धमा होमिएका उनी यसको तयारीमा उनी रोल्पा गएका थिए र जनयुद्धको थालनी नेतृत्व समेत ग्रहण गरेका थिए। लामो समय रोल्पा बसेर सशस्त्र युद्ध चलाएका उनले जनयुद्धमा फौजी योजना बनाइ प्रहरी चौकी, सैनिक ब्यारेक तथा जिल्ला सदरमुकाम आक्रमण प्रमुख योजनाकारको रूपमा सेवा गरेका थिए। दश वर्षभन्दा लामो नेपाली गृहयुद्लाई अन्त्य गरेको घोषणा गर्दै नेपाल सरकार र नेकपा माओवादीले वि.सं. २०६३ मङ्सिर ५ गते विस्तृत शान्ति सम्झौतामा हस्ताक्षर गरेको थियो। माओवादी शान्ति प्रक्रियामा आएपछि, भएको पहिलो संविधानसभा निर्वाचनमा प्रचण्ड नेतृत्वको मन्त्रिमण्डलमा उनी रक्षामन्त्री बनेका थिए। नेकपा माओवादीको विघटन पश्चात्, उनी मोहन वैद्य पक्षमा आवद्ध भएका थिए र पछि, त्यस समूहका महासचिव बनेका थिए। वैद्य समूहबाट केही सहयोगीहरू लिएर फेरि प्रचण्डको नेतृत्वको माओवादी केन्द्रमा फर्किएका थिए। उनी २०७४ मा वाग्मती प्रदेशबाट राष्ट्रिय सभामा निर्वाचित भएका थिए। उनी २०७४ को निर्वाचन ३ हजार ३ सय ९६ मत ल्याउँदै राष्ट्रियसभाको सदस्यको रूपमा विजयी भएका थिए। उनी २०७४ फाल्गुन १४ गते नेपालको गृहमन्त्रीमा नियुक्त भएका थिए।
एमिली रोज
एमिली रोज   (जन्म: २ फेब्रुअरी १९८१)  एक अमेरिकन चलचित्र अभिनेत्री हुन्।
प्राकृतिक इतिहास सङ्ग्रहालय नेपाल
प्राकृतिक इतिहास सङ्ग्रहालय नेपाल नेपालको प्राकृतिक इतिहास सङ्ग्रहालय हो । वि सं २०३२ मा स्थापित यो सङ्ग्रहालय काठमाडौँको स्वयंभूमा अवस्थित छ । नेपालको प्राकृतिक इतिहास सम्बन्धि सामग्रीको संरक्षण तथा प्रदर्शन गर्ने उद्देश्यले यसको स्थापना भएको हो। सङ्ग्रहालयले नेपालको वनस्पति र वन्यजन्तुको ५०,००० नमुनाहरू सङ्कलन गरी प्रदर्शनमा राखेको छ । यो सङ्ग्रहालयले नेपालमा 'संकटापन्न वन्यजन्तु तथा वनस्पतिको व्यापार सम्बन्धि अन्तरराष्ट्रिय महासन्धि' साइटेस (Convention on International Trade in Endangered Species of Wild Fauna and Flora) सम्बन्धि तालिम तथा कार्यक्रमहरू समेत सञ्चालन गर्ने गरेको छ।
बङ्गलादेश दूरसञ्चार कम्पनी लिमिटेड
बङ्गलादेश दूरसञ्चार कम्पनी लिमिटेड बङ्गलादेशकै सबैभन्दा ठूलो दूरसंचार कम्पनी हो । कम्पनी १९७१ मा बङ्गलादेशको स्वतन्त्रता पछि बङ्गलादेश टेलिग्राफ र टेलिफोन बोर्ड (बीटीटीबी) रूपमा स्थापित गरिएको थियो । १ जुलाई २००८ मा बीटीटीबी एक सार्वजनिक सीमित कम्पनी भयो र यसलाई बङ्गलादेश दूरसञ्चार कम्पनी लिमिटेड वा बीटीसीएलको नामकरण गरिएको थियो । बङ्गलादेश सरकारले प्रारम्भिक रूपमा सबै बीटीसीएलको शेयरको आफ्नो स्वामित्व राखेको थियो, तर अर्को वर्ष देखि सार्वजनिक रूपमा शेयर बेच्दिने घोषण गरेको थियो । बीटीसीएलको मूल्य अनुमानित ৳१५,००० करोड (৳१५० बिलियन) रहेकोे छ । बीटीसीएलको कुल १२,६३६ अधिकारी र कर्मचारीहरू छन् ।
बीटीसीएलले बङ्गलादेशका शहरी क्षेत्रहरूमा ल्यान्ड-लाइन टेलिफोन सेवा प्रदान गर्दछ, जसमा घरेलू लामो लामो दूरीमा कल र अन्तर्राष्ट्रिय सेवाहरूका साथै इन्टरनेट सेवा समेत समावेश छ । सन् २००४ मा, बङ्गलादेश सरकारले निजी कम्पनीहरूमा थुप्रै पिएसटिएन अनुमती पत्र जारी गर्यो, तर तिनीहरू ढाका बजारमा सेवाहरू प्रदान गर्नबाट रोकिएका थिए । अन्य सञ्चालकहरूले २००७ देखि अनुमति पत्र पाएपछि बिटिसिएलको एकाधिकर तोडिएको थियो ।
सुरुवाती इतिहास
तारप्रेषण विभाग अन्तर्गतको हुलाक तथा तारप्रेषण शाखा सन् १९५३ मा त्यसबेलाको बेलायती भारतमा बनाइएको थियो र पछि तारप्रेषण ऐन-१८८५ अन्तर्गत यसलाई नियमन गरिएको थियो। तारप्रेषण शाखा सन् १९६२ मा पूर्वी पाकिस्तानमा, पाकिस्तान तारप्रेषण तथा दूरभाष विभागको रूपमा पुन: निर्माण गरिएको थियो।
पूर्व स्वतन्त्रता
बङ्गलादेशको स्वतन्त्रता पछि, बङ्गलादेश तारप्रषण र दूरभाष विभागले सन् १९९७ मा हुलाक र दूरसञ्चार मन्त्रालयको अधिनमा यसलाई स्थापित गरिएको थियो। यसलाई १९७९ अधिसूचना, तारप्रेषण र दूरभाष विभागलाई, बङ्गलादेश तारप्रेषण र दूरभाष विभमग नामक सरकारी विभागमा परिवर्तित गरिएको थियो।
इन्टरनेट सेवाहरू
बङ्गलादेश दूरसञ्चार कम्पनी लिमिटेडले देशका सबै ६४ जिल्लाहरूमा डायल अप इन्टरनेट सेवा प्रदान गर्दछ, जसले गर्दा देशमा सबैभन्दा पहुँचयोग्य इन्टरनेट प्रदायक बन्न सफल रहेको छ। जनवरी २००९ को यसको कुल डायल अप ग्राहक ३२,४३३ छन्। २००७ को शुरुवात देखिनै बङ्गलादेश दूरसञ्चार कम्पनी लिमिटेडले यसको डायल अप इन्टरनेट सेवालाई ग्राहक सन्तुष्टिको लागि सुधार गरेको थियो। यसले डट बिडी डोमेनलाई पनि सम्हालेको छ।
आन्द्रे गोमेस
आन्द्रे फिलिपे टाभारेज गोमेस (जन्म ३० जुलाई १९९३) पोर्चुगिज पेसेवर फुटबल खेलाडी हुन जो एभर्टन फुटबल क्लब र पोर्चुगल राष्ट्रिय फुटबल टिमका लागि मध्यपंक्तिबाट खेल्ने गर्छन् ।
जेनिफर रोड्स
जेनिफर रोड्स  (जन्म: १७ अगस्ट १९४७)  एक अमेरिकन चलचित्र अभिनेत्री हुन्।
प्रमुख परिचालन अधिकारी
एउटा मुख्य परिचालन अधिकारी (सीओओ)लाई सञ्चालन निर्देशक, सञ्चालक निर्देशक वा प्रमुख सञ्चालन अधिकृत पनि भन्ने गरिन्छ जो कुनै पनि सङ्गठनमा उच्चतम निर्धारण कार्यकारी हुन्छ। एउटा सिओओ कम्पनीको दैनिक सञ्चालनको लागि जिम्मेवार हुन्छन् र नियमित रूपमा उच्चतम स्तर निर्धारण कार्यकारी सामान्यतया प्रमुख कार्यकारी अधिकृत (सिइओ)लाई आफ्नो प्रतिवेदन प्रस्तुत गर्दछ। एउटा सिओओले अध्यक्षको शीर्षक धारण गर्न सक्छ जसले उसलाई एउटा सङ्गठनको दोस्रो महत्त्वपूर्ण व्यक्तिको रूपमा प्रदर्शित गर्दछ यदि विशेष गरी उच्चतम स्तर निर्धारण कार्यकारी अध्यक्ष र प्रमुख कार्यकारी अधिकृत छ भने।
छुदेन काविमो
छुदेन काविमो एक भारतीय नेपाली भाषी लेखक र पत्रकार हुन् । काविमोका हालसम्म दुईवटा पुस्तक किताब प्रकाशित भएका छन् । उनी उनको सन् २०१८ मा प्रकाशित उपन्यास फातसुङ का लागि जानिन्छन् । उनी भारतको पश्चिम बङ्गाल राज्यको कालिम्पोङ सहरमा बस्छन् ।
उनले उनको पहिलो पुस्तक, १९८६ शीर्षकको कथाहरूको सङ्ग्रहको लागि सन् २०१८ मा प्रतिष्ठित युवा पुरस्कार प्राप्त गरेका थिए । उनको दोस्रो पुस्तक फातसुङ सन् २०१८ मा प्रकाशित भएको थियो र सोही वर्षको मदन पुरस्कारका लागि मनोनीत भएको थियो। फातसुङ लाई सन् २०२१ मा अजित बरालले सङ अफ द सोइल को शीर्षकमा अङ्ग्रेजीमा अनुवाद गरेका थिए र अनुवाद सन् २०२२ को जेसीबी पुरस्कारको लागि मनोनीत भएको थियो । १९८६ र फातसुङ दुवै भारतको गोर्खाल्याण्ड आन्दोलनको वरिपरि केन्द्रित छन् ।
सन्दर्भहरू
<references group="" responsive="1">
गोलमाल अगेन
गोलमाल (English: Chaos Again) रोहित शेट्टीद्वारा निर्देशित र सह-निर्मित एक आगामी भारतीय चलचित्र हो । यसमा मुख्य भूमिकामा अजय देवगन, परिनिती चोपडा, तबु, अर्शद वार्सी, तुषार कपूर, श्रेयस तलपडे, कुणाल खेमु, प्रकाश राज र नील नितिन मुकेश छन् । गोलमाल अगेन गोलमाल चलचित्र फ्रेन्चाइजको चौथी किस्त हो र शेट्टीको साथ देवगनको दसौं चलचित्र हो । चलचित्रको उत्पादन जुलाई २०१६ मा शुरू भयो र मुम्बईमा मार्च २०१७ मा प्रमुख फोटोग्राफी शुरू भयो । यो चलचित्र २० अक्टोबर २०१७ मा विश्वव्यापी रिलीजको लागि निर्धारित छ ।
क्लियरिङ हाउस
'क्लियरिङ हाउस (Clearing House) भन्नाले यस्तो वित्तीय संस्था हो, जसले वित्तीय, डेरिभेटिभस तथा सेक्युरिटिजको क्लियरिङ तथा कारोबार फर्छयौटको कार्य गर्ने गर्दछ । नेपालमा क्लियरिङ हाउसको रूपमा कार्य गर्ने संस्थाको रूपमा स्थापित नेपाल क्लियरिङ हाउस लिमिटेडले हाल विभिन्न बैङ्क तथा वित्तीय संस्थाहरूको चेक क्लियरेन्स गर्ने कार्य गर्दछ ।
याहु! बाबेल फिस
'''याहु! बाबेल फिस''' एक नि: शुल्क वेबमा आधारित एक बहुभाषी अनुवाद अनुप्रयोग थियो। मे २०१२ मा यसलाई बिङ अनुवादद्वारा प्रतिस्थापित गरिएको थियो जसमा सोधपुछहरू अनुप्रेषित गरिएको थियो। याहु! यसको बाबेल फिस अनुवाद सेवालाई बिङ अनुवादमा सारेको थियो तथापि, यसले आफ्नो अनुवाद अनुप्रयोगलाई माइक्रोसफ्टलाई बेचेको थिएन।
ग्रेटर कैलाश
ग्रेटर कैलाश (प्रायः जीके भनेर चिनिन्छ ) दक्षिण दिल्लीको एक आवासीय क्षेत्र हो जसमा धेरै छिमेकीहरू र बहु बजारहरूमा प्राइम र विलासी घर जग्गा समावेश छ। यो बाहिरी चक्रपथको एक खण्डको वरिपरि अवस्थित भाग १ र २ गरी दुई जोनमा विभाजन गरिएको छ। यो दुबै व्यावसायिक र आवासीय कोटिहरूमा अत्यधिक खोजिएको छ। छिमेकले आवासीय बिक्रीमा ४.४ % वृद्धि दर्ता गर्‍यो र हालै ग्रीन पार्क, डिफेन्स कालोनी, वसन्त विहार र आनन्द निकेतनको साथमा विश्वभरका विभिन्न मेगासिटीहरूमा प्राइम लक्जरी आवासीय सम्पत्तिहरूमा नाइट फ्र्याङ्क को त्रैमासिक रिपोर्टको २०१९ संस्करणमा चित्रित गरिएको थियो।
याहु! बाबेल फिस
सबैभन्दा पुरानो नि: शुल्क अनलाइन भाषा अनुवादकको रूपमा, सेवाले ३६ जोडी पाठ वा वेब पृष्ठ अनुवाद १३ वटा भाषाहरूमा गर्दछ जसमा अङ्ग्रेजी, सरलीकृत चिनियाँ, परम्परागत चिनियाँ, डच , फ्रान्सेली, जर्मनेली, ग्रीक, इटालेली, जापानी, कोरियाली, पोर्तुगाली, रूसी, र स्पेनी समावेश छ।
ग्रेटर कैलाश
ग्रेटर कैलाश १
ग्रेटर कैलाश १ (जिके -१) लाई सन् १९६० मा डिएलफ लिमिटेडद्वारा विकास गरिएको थियो । जब दिल्ली सरकारले निजी विकासकर्ताहरूलाई उपनिवेशहरू निर्माण गर्न अनुमति दियो र आज शहरको सबैभन्दा धनी समाजहरू मध्ये एक हो, प्रसिद्ध राजनीतिज्ञहरू, व्यवसायिक व्यक्तित्व र बलिउड उद्योगसंग सम्बन्धित व्यक्तिहरूको घर हो। एम र एन ब्लक मा जिके १ बजारहरू दिल्लीवासीहरू र पर्यटकहरू बीचको सबैभन्दा लोकप्रिय बजारहरू हुन् किनभने यसको किनमेल, रेस्टुरेन्ट, बारहरू, इत्यादिको विस्तृत दायरा हो। गिओवन्नि, नेक्स्ट, पुमा, नाइक, एडिटास, लाकोस्ट,  युनाईटेड कलरस अफ बेनेत्तोन, कारल्टोन  जस्ता अन्तर्राष्ट्रिय र राष्ट्रिय खुद्रा स्टोरहरूको विस्तृत श्रृंखला र स्टारबुक्क्स्, डुन्किन डोनुत्स्, क्याफे कफि डे, बोहेमिया  जस्ता धेरै रेस्टुरेन्ट र कफी को घर हो ।, आदि एसोचेमको कार्यालय जमरुदपुर सामुदायिक केन्द्रमा २०१३ मे सम्म थियो।
याहु! बाबेल फिस
इण्टरनेट सेवाले यसको नाम बाबेल माछाबाट लिएको हो जुन डगलस एडम्सको पुस्तक र रेडियो शृङ्खला द हिचहाइकर्स गाईड टु द ग्यालेक्सीको एक काल्पनिक प्रजाति हो जसले तत्काल भाषाहरू अनुवाद गर्न सक्दछ। यसको फलस्वरूप, काल्पनिक जीवको नामले बाबेलको  सहरमा उठ्ने भाषाहरूको भ्रमको बाइबलीय  विवरणहरूलाई जनाउँछ।
ग्रेटर कैलाश
ग्रेटर कैलाश भाग २
ग्रेटर कैलाश-I को विकास ग्रेटर कैलाश भाग II को विस्तार पछि गरिएको थियो, जसले नयाँ दिल्लीको बाहिरी रिंग रोडमा सजिलो पहुँच छ। एम ब्लक, जिके -२ धेरै रेस्टुरेन्टहरू, कफी पसलहरू, सेनेटरी पसलहरू र सौन्दर्य सैलुनहरू सहित एक लोकप्रिय बजार हो। यो उत्तरी भारतमा सेनेटरी वेयरको लागि सबैभन्दा ठूलो हब हो। भर्खरै धेरै पश रेस्टुरेन्टहरू, सैलुनहरू र बैंकहरूको कारण बजारले भारी उपस्थिति अनुभव गरेको छ।
याहु! बाबेल फिस
इतिहास
९ डिसेम्बर १९९७, मा, अङ्कीय उपकरण निगम (अनुवादित नाम) र सिष्ट्रना एसएले, बाबेल फिस डट अल्टाभिष्टा डटकममा अनुवाद सेवा सुरू गरेको थियो, जुन अङ्कीय उपकरण निगमको अन्वेषकहरूको टोलीले विकसित गरेको थियो।
ग्रेटर कैलाश
घर जग्गा
१९६० को प्रारम्भमा स्थापित, ग्रेटर कैलाश लोकलमा बैंगनी र म्याजेन्टा लाइनहरूमा दुई मेट्रो स्टेशनहरू छन्। यसको आफ्नै प्राइम मार्केट छ जसले धेरै भव्य सैलुनहरू, बुटीकहरू र खाने जोइन्टहरू होस्ट गर्दछ। यस उपनिवेशमा धेरै सुविधाहरू उपलब्ध भएका कारण सम्पत्ति दरहरू सधैं उच्च छन्। यस उपनिवेशमा बिल्डर फर्श र स्वतन्त्र विलाहरूको लागत भा.रु. ६-२५ करोड (अमेरिकी डलर ८००,००० - ९,०००,०००) बीचमा हुन्छ। भाडा दरहरू पनि धेरै उच्च छन् जसका कारण यो आवासीय क्षेत्र नयाँ दिल्लीको सबैभन्दा महँगो पिन कोडहरू मध्ये एक हो।
याहु! बाबेल फिस
इतिहास
फेब्रुअरी २००३ मा, अल्टाभिष्टालाई ओभरचर सेवा निगमद्वारा खरीद गरिएको थियो। जुलाई २००३ मा, ओभरचरलाई याहुले अधिग्रहण गरेको थियो।
बाबेल फिसको लागि वेब ठेगाना बाबेल फिस डट अल्टाभिष्टा डटकम ९ मे २००८ सम्म रहेको थियो र पछि यसको डोमेन नाम बाबेल फिस डट याहु डटकममा परिवर्तन गरिएको थियो।
प्रयोगकर्ताहरू याहु! बाबेल फिसलाई ओस्कार जोफ्रेले स्थापना गरेको बाबेल फिस निगमसँग भ्रमित भएका थिए जसको युएलएल बाबेल फिस डटकम (सन् १९९५ मा सृजना गरिएको) द्वारा सञ्चालित छ।
जुन २०१३ सम्म, बाबेल फिस डट याहु डटकम उप्रान्त माइक्रोसफ्ट बिङ अनुवादमा पुनः निर्देशित भएको थिएन। उक्त युआरएल हाल याहुको प्रमुख पृष्ठमा अनुप्रेषित हुन्छ।
समर्थित भाषाहरू
जर्मनेली देखि  अङ्ग्रेजी
अट्टो चक्र
ओट्टो चक्र विशिष्ट स्पार्क इग्निशन पिस्टन इञ्जिनको कार्य वर्णन गर्ने एक आदर्श उष्मागतिकी चक्र (थर्मोडायनामिक साइकल) हो । यो उष्मागतिकी चक्र प्राय जसो अटोमोबाइल इन्जिनहरूमा पाइन्छ।
प्रक्रियाहरू
प्रक्रियाहरू निम्नानुसार वर्णन गरिएको छ:
इतिहास
पहिलो फोर स्ट्रोक इन्जिनको पेटेन्ट अल्फोनसे बेउ डे रोचास ले १८६१ मा प्राप्त गरेका थिए । यस भन्दा अघि, १८५४-५७ तिर, दुई जना इटालेली यूजेनियो बर्सानती र फिलिस मत्तयूच्चि ले इन्जिनको आविष्कार गरेका थिए , जुन चर्चा गरिएअनुसार समान किसिमको थियो ।
संचालनमा आएको फोर स्ट्रोक इन्जिन बनाउने पहिलो व्यक्ति जर्मन इन्जिनियर निकोलस अट्टो थिए । यो स्थिर / अचल इन्जिन कोइला ग्यास-हावाको मिश्रणबाट सञ्चालित हुन्थ्यो । यसै कारणले फोर-स्ट्रोक सिद्धान्तलाई आज आमरूपमा अट्टो चक्र भनिन्छ र स्पार्क प्लग प्रयोग गरिने फोर स्ट्रोक इन्जिनलाई अट्टो इन्जिन भनिन्छ ।
वन्डर वुमन (२०१७ चलचित्र)
वन्डर वुमन सन् २०१७ को अमेरिकी सुपरहिरो चलचित्र हो जुन यसै नामको डीसी कमिक्स चरित्रमा आधारित छ।
भेरीगंगा नगरपालिका
भेरीगंगा नगरपालिका नेपालको मध्य-पश्चिमाञ्चल विकास क्षेत्र अन्तर्गत भेरी अञ्चलमा पर्ने सुर्खेत उपत्यकाको सुर्खेत जिल्लामा अवस्थित एक नगरपालिका हो । छिन्चु बजार रहेको ठाँउलाई नगरपालिकाको केन्द्र बनाइएको छ । यो नगरपालिका २०६८ साउन १ देखि लागू हुने गरी बनाइएको हो तर कार्यन्वयनमा हाल २०७१ जेष्ठ ४ देखि आएको हो । भेरीगंगा नगरपालिका घोषणा गर्दा रामघाट, छिन्चु र मैनतडा गाउँ विकास समितिहरू समावेश गरिएका हुन् । आर्थिक वर्ष २०६८/६९को बजेटमार्फत् मुलुकमा ४१ नयाँ नगरपालिका थपिंदा भेरीगंगा पनि नगरपालिका बनेको हो । महानगरपालिका, उपमहानगरपालिका र नगरपालिका गरी अब मुलुकमा कूल १९१ भएका छन् भने गाविसको संख्या ३ हजार ९ सय १५बाट घटेर ३ हजार ६ सय ३३ भएका छन ।
जनसङ्ख्या
रामघाट, छिन्चु र मैनतडा गाविसहरूलाई मिलाएर भेरीगंगा नगरपालिका बनाइएको हो । त्यसैले बि.स.२०६८ को जनगणना अनुसार यी ठाउँहरूको जनसङ्ख्यालाई जोडेर भेरीगंगा नगरपालिकाको जनसङ्ख्या ३२,५११ रहेको छ । भेरीगंगा नगरपालिकामा ७,१८६ घरधुरि छन ।
निकोलस ओतामेन्दी
निकोलस हर्नान गोन्जालो ओतामेन्दी एक अर्जेन्टिनी फुटबलर हुन्।
बिलबोर्ड २००
बिलबोर्ड २०० संयुक्त राज्य अमेरिकामा सबैभन्दा लोकप्रिय सङ्गीत एल्बम र इपीको सूचीकरण गर्ने एक रेकर्ड चार्ट हो। यो बिलबोर्ड पत्रिकाद्वारा साप्ताहिक रूपमा प्रकाशित हुन्छ। यो प्रायः एक कलाकार वा कलाकारहरूको समूहको लोकप्रियता प्रस्तुत गर्न प्रयोग गरीन्छ। प्रायः रेकर्डिङ कार्यहरू यसको "नम्बरहरू" द्वारा याद गरिनेछन्, उनीहरूको एल्बमहरूमा जुन कम्तिमा एक हप्ताको अवधिमा अन्य सबै भन्दा राम्रो प्रदर्शन गर्दछ।
यादव (पौराणिक जाति)
यादव (शाब्दिक अर्थ, राजा यदु का सन्तान ) एक पौराणिक समुदाय थियो जसले राजा यदुबाट उद्भव भएको मानिन्छ । उक्त समुदायमा ४ कुल रहेका छन् : आभिर, अन्धक, वृष्णि, र  सत्वत,   उनीहरूलाई पौराणिक ग्रन्थमा यदुवंशी कुलको बताइएको थियो । यदुवंशी क्षत्रिय मूलतः अहिर थिए।
राजा यदुको ज्येष्ठ पुत्र सहस्रजीतबाट हैहय कुल तथा अन्य सबै यादव कुलहरू जस्तै छेदी राज्य, विदर्भ राज्य, सत्वत, अन्धक, कुकुर, भोज, वृष्णि र शैन्य कुलहरूको निर्माण यदुका कान्छा पुत्र क्रोष्टु वा क्रोष्टबाट भएको थियो ।
केलादीघाट
परिचय
केलादीघाट नेपालको प्रदेश नं. ४ स्थित स्याङ्जा जिल्लामा पर्ने चापाकोट नगरपालिकाको वडा नं. ६ साँखरमा पर्ने अति रमणीय गाउँ, ऐतिहासिक एवं धार्मिक क्षेत्र हो।
अवस्थिति
स्याङ्जाको ऐतिहासिक एवं धार्मिक क्षेत्र साँखर, ६ केलादीघाटका मठमन्दिर जीर्ण बनेका छन् । सदरमुकाम पुतलीबजारबाट ५७ किलो मीटर दक्षिण पूर्वको यस क्षेत्रका वर्षौ पुराना मठमन्दिर स्थानीय र सम्बन्धित सरोकारवालाको वेवास्ताले जीर्ण बनेको हो। केही मन्दिर सफा गर्ने, पुजा गर्ने चलन रहेपनि धार्मिक रूपमा प्रख्यात यस क्षेत्रमा कसैको ध्यान पुग्न सकेको छैन। स्याङ्जा र पाल्पा जोड्ने केलादीघाटमा पक्की पुल बनेपछि यस क्षेत्रलाई धार्मिक केन्द्रका रूपमा विकास गर्ने सोच बनेको स्थानीयले बताएका छन्। ३ सय ५० वर्षअघि निर्माण भएपनि संरक्षण नहुंदा भत्किदै गएको छ। धार्मिक एवम् ऐतिहासिक आस्था जगाउने राधाकृष्ण, शिव मन्दिर र लक्ष्मीनारायण मन्दिर केलादीघाटमा रहेका छन्। पुराना मठ–मन्दिर प्राचीन समयमा ब्राह्मण (पुरोहित) ले निर्माण गरेका हुन् । उनीहरूको देहवसान पश्चात् केही समयसम्म आफन्तले मठ–मन्दिर संरक्षणका साथै सम्वद्र्धन गर्दै मन्दिर सञ्चालन गरेका थिए। केलादीमा हिन्दु धर्मालम्वीको शिवरात्री, रामनवमी र अन्य चाडपर्वमा धेरै दर्शनार्थी आउँछन्। मन्दिरका छानामा वर पिपल उम्रिएका छन् । रुखका जराले मुर्तिलाई पुजा गरेका छन्। मन्दिरको ढोका र मुर्ति धमिराले घर बनाएको छ। केलादीघाटमा रहेका ऐतिहासिक एवम् धार्मिक संरचनाहरु अपहेलित, वेवास्ता र वेवारिसे छन्।
के.सी. अन्डरकभर
'के.सी. अन्डरकभर' (अङ्ग्रेजी: K.C. Undercover) जनवरी १८, २०१५ देखि फेब्रुअरी २, २०१८ सम्म डिज्नी च्यानलमा प्रसारित कोरिन मार्शलद्वारा निर्मित अमेरिकी हास्य टेलिभिजन शृङ्खला हो जसमा जेन्डेयाले के.सी. नामक किशोरी जासुसको भूमिका निर्वाह गर्छिन्। यस शृङ्खलामा भेरोनिका ड्युन, कमिल म्याकफ्याडेन, ट्रिनिटी स्टोक्स, ट्यामी टाउनसेन्ड र कदीम हार्डिसनले सहायक भूमिका निर्वाह गरेका छन्।
परिसर र सारांश
वासिङ्टन, डी.सी.मा आधारित यस शृङ्खलाले के.सी. कूपर नामक गणित प्रतिभाले आफ्नो परिवार जासुस भएको थाहा पाएपछि आफू पनि दी अर्गनाइजेसन नामक संस्थामा जासुसको पदमा नियुक्त हुन्छिन्। उनका भाइ एक्लै महसुस गरी उनीहरूको सहयोग गर्ने उद्देश्यले उनीहरूको टोलीको भाग बन्न खोज्छन् जसले गर्दा उनका आमाबुबाले एक नयाँ रोबोट छोरीलाई घर भित्र्याउँछन्। प्रत्येक भागको कथा के.सी. र उनका परिवार सामान्य पारिवारिक मुद्दाका साथै जासुसी गरी देशलाई गम्भीर समस्याबाट बचाउने विषयमा आधारित हुन्छ।
निर्माण
नोभेम्बर २०१३ मा यस शृङ्खलालाई सुपर असम केटीको नाममा सार्वजनिक गरिने घोषणा गरिएको थियो। यस शृङ्खलामा शेक इट अपमा प्रमुख भूमिका निर्वाह गर्ने जेन्डेयालाई जासुसहरूकी छोरी केटी कूपरको भूमिका निर्वाह गर्न लगाइने भनिएको थियो। शृङ्खलाको प्रथम भागको निर्माण तथा छायाङ्कन सन् २०१४ मा सुरु गरिएको थियो। नोभेम्बर ६, २०१३ मा जेन्डेयाले आफूले खेल्ने नयाँ कार्यक्रममा द्याट्स सो रेभन, प्राउड फ्यामिली र किम पसिबल जस्ता लोकप्रिय शृङ्खला हेर्दा हुने अनुभव ल्याउन चाहेको ट्विटरमा सार्वजनिक गरेकी थिइन्। मे २०१४ मा डिज्नी च्यानलले शृङ्खलाको नाम ''के.सी. अन्डरकभर राखेको घोषणा गर्यो। यस शृङ्खलालाई जनवरी १, २०१५ मा वाच डिज्नी च्यानल र जनवरी १८, २०१५ मा टेलिभिजनमा प्रसारण गरियो। यसको प्रथम सत्रमा २७ भाग थिए। मे १५, २०१५ मा डिज्नी च्यानलले शृङ्खलाको दोस्रो सत्र निर्माण गर्ने निर्णय गरेको घोषणा गर्यो जुन मार्च ६, २०१६ मा प्रसारण गरियो। अगस्ट १, २०१६ मा पीपल''ले शृङ्खलालाई तेस्रो सत्रको लागि पुनर्निर्माण गरिने घोषणा गरेको थियो। तेस्रो सत्रको प्रथम भाग जुलाई ७, २०१७ मा डिज्नी च्यानलमा प्रसारण गरिएको थियो भने अन्तिम भाग फेब्रुअरी २, २०१८ मा प्रसारण गरिएको थियो।
प्रसारण
क्यानडामा जनवरी २३, २०१५ मा फ्यामिली च्यानलमा प्रसारित ''के.सी. अन्डरकभर सेप्टेम्बर १, २०१५ देखि डिज्नी च्यानलमा प्रसारित हुन थालेको थियो। क्यानडेली डिज्नी च्यानलमा प्रथम प्रसारण भएको बेला सेप्टेम्बर १, २०१५ मा "रनवे रोबोट" संयुक्त राज्य भन्दा एक हप्ता अघि क्यानडामा प्रसारण भएको थियो। अस्ट्रेलिया र न्यू जिल्यान्डमा के.सी. अन्डरकभर''को प्रसारण डिज्नी च्यानलमा मार्च ५, २०१५ देखि सुरु भएको थियो। संयुक्त अधिराज्य र आयरल्यान्डमा यसको प्रसारण डिज्नी च्यानलमा मार्च २७, २०१५ देखि सुरु भएको थियो। सिङ्गापुरमा यसको प्रसारण डिज्नी च्यानलमा मार्च १३, २०१५ देखि सुरु भएको थियो भने फिलिपिन्समा अप्रिल १०, २०१५ देखि सुरु भएको थियो। मध्य पूर्व तथा उत्तर अफ्रिकाको डिज्नी एक्सडीको अङ्ग्रेजी खण्डमा यसको प्रसारण अक्टोबर १२, २०१५ देखि भएको थियो। भारतमा यस शृङ्खलाको प्रसारण डिज्नी इन्टरनेसनल एचडी अक्टोबर ३०, २०१७ मा सुरु भएको थियो।